এছাড়া বগুড়া চেম্বার অব কমার্স কর্তৃপক্ষ ময়লা-আবর্জনা সংরক্ষণের জন্য ঝুড়ি (অস্থায়ী ডাস্টবিন হিসেবে ব্যবহার করা যায়) সরবরাহ করছেন।বিডি ক্লিন বগুড়ার সবচেয়ে প্রবীণ সদস্য মুক্তিযোদ্ধা সরিফুল মাসুদ জানান, তাদের এ সাফাই কার্যক্রমে ইতিমধ্যে বাংলাদেশ জাতীয় ক্রিকেট দলের সদস্য শফিউল ইসলামও যুক্ত হয়েছেন। তিনি বলেন, ‘বগুড়ার কৃতি সন্তান বাংলাদেশ ক্রিকেট দলের নির্ভরযোগ্য বোলার শফিউল ইসলাম কোরবাণী ঈদের দু’দিনের মাথায় ২৪ আগস্ট শুক্রবার শহরের জিরো পয়েন্ট সাফাই কার্যক্রমে অংশ নেন।